# *A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*221. számú előterjesztés*

Bátaszék Város Önkormányzat Képviselő-testületének 2024. december 11-én

16 órakor megtartandó ülésére

Bátaszékért Marketing Nonprofit Kft. ügyvezetői feladat ellátással kapcsolatos döntések

|  |
| --- |
| **Előterjesztő:** Dr. Bozsolik Róbert polgármester  **Készítette** : Takaróné dr. Mihó Beatrix mb. hatósági irodavezető    **Törvényességi ellenőrzést végezte:** Dr. Firle-Paksi Anna aljegyző  **Tárgyalja:**  KOIS Bizottság: 2024.12.09.  FB: 2024.12.09.  PG Bizottság:2024.12.10. |

**Tisztelt Képviselő-testület!**

A Bátaszékért Marketing Nonprofit Kft korábbi ügyvezetőjének 2024. júniusi lemondását követően a képviselő-testület Ócsai Krisztinát bízta meg az ügyvezetői feladatok ellátásával 2024. augusztus 1. napjától 2024. október 31. napjáig, ezzel egyidejűleg elfogadta az ügyvezetőre vonatkozó pályázati kiírást.

2024 októberében a pályázati eljárás eredménytelenné nyilvánításáról és újabb pályázat kiírás elfogadásáról, valamint Ócsai Krisztina további ideiglenes ügyvezetői megbízásáról döntött a testület. Az ügyvezetői megbízás az eredményes pályázat lezártáig, de legkésőbb 2025. február 28. napjáig szól.

Jelen előterjesztés mellékletét képezi a pályázati kiírás a Bátaszékért Marketing Nonprofit Kft. ügyvezető (vezető tisztségviselő) feladat ellátására.

A pályázati felhívás kiírásra került, határidőben 2024. december 5. napjáig 2 (kettő) kérelem érkezett.

A pályázati feltételeknek mindkét pályázó megfelelt. A pályázat részeként a szükséges igazolások, nyilatkozatok mindkét pályázó esetében benyújtásra kerültek.

A pályázat elbírálásánál előnyt jelent Bátaszék város kulturális, társadalmi életének ismerete, így a pályázók közül Ócsai Krisztinát javasoljuk a Bátaszékért Marketing Nonprofit Kft. ügyvezetőjének. Tekintettel arra, hogy évek óta a nonprofit kft. alkalmazásában áll, így nem csak a kft. működését, tevékenységét, szervezetét ismeri, hanem több mint 10 éve forog a bátaszéki közéletben, közművelődéssel, közösség- és programszervezéssel kapcsolatos feladatokat lát el, jó együttműködési kapcsolatot alakított ki a civil szervezetekkel, valamint a Nkft. üzleti partnereivel és a városban működő intézményekkel.

Tájékoztatjuk a Képviselő-testületet, hogy a pályázók mind a bizottsági, mind a testületi ülésre meghívásra kerültek.

Kérjük a Képviselő-testületet az előterjesztés megtárgyalására és javasoljuk az alábbi határozati javaslat elfogadását:

**H a t á r o z a t i j a v a s l a t :**

**Bátaszékért Marketing Nonprofit Kft. ügyvezetőjének megbízására**

Bátaszék Város Önkormányzatának Képviselő-testülete, mint a Bátaszékért Nonprofit Marketing Kft. egyedüli, kizárólagos tulajdonosa:

1. a Polgári Törvénykönyvről szóló 2013. évi V. törvény 3:112. és 3:114. §-ában foglaltakra figyelemmel *Ócsai Krisztina Orsolya, Bátaszék, Vázkerámia ltp.5.* szám alatti lakost 2025. január 1. napjától 2029. december 31. napjáig megbízza a Bátaszékért Marketing Nonprofit Kft. ügyvezetői feladatainak munkaviszonyban történő ellátásával;
2. az ügyvezetői illetményét 590.000,- Ft/hó összegben állapítja meg;
3. az ügyvezető költségtérítését 90.000,- Ft/hó összegben állapítja meg;
4. felhatalmazza a polgármestert a munkaszerződés aláírására; továbbá
5. felhatalmazza a polgármestert a Bátaszékért Marketing Nonprofit Kft. Alapító Okirat - „Az ügyvezetés és képviselet” elnevezésű 11. pontja - jelen önkormányzati határozat a) pontjában foglaltak szerinti módosításának aláírására és a módosított Alapító Okirat nyilvántartó bírósághoz történő benyújtására;
6. egyúttal a 266/2024.(X.30.) önkormányzati határozatát 2024. december 31. napjával hatályon kívül helyezi.

*Határidő:* azonnal

*Felelős:* Dr. Bozsolik Róbert polgármester

*(a d), e), pont végrehajtásáért)*

*Határozatról értesül:* pályázók

Bátaszékért Marketing Nonprofit Kft.

Bátaszéki KÖH pénzügyi iroda

irattár